projecte-aina/catalan_government_crawling huggingface dataset:
Inclou informació i materials de les diferents jornades organitzades pel Comitè d'Ètica adreçades a professionals membres de Comitès d'Ètica i d'Espais de Reflexió Ètica en Serveis d'intervenció Social.
III Jornada sobre l'ètica en els serveis socials de Catalunya
La tercera edició girarà entorn de la participació de les persones ateses en diferents tipologies de serveis socials, com a condició de possibilitat pel foment de l'autonomia.
Els principals objectius són: compartir experiències de participació de les persones ateses en la presa de decisions que les afecten; explicitar les dificultats i els reptes per millorar la participació; i comprometre's, com a professionals, a traslladar la bona pràctica als serveis on s'exerceix.
II Jornada sobre l'ètica en els serveis socials de Catalunya
Amb aquesta jornada el Comitè d'Ètica dels Serveis Socials de Catalunya va donar a conèixer els darrers documents de recomanacions elaborats per aquest comitè sobre qüestions ètiques de caràcter transversal per a tots els àmbits d'intervenció social.
1a Jornada de Comitès d'Ètica i Espais de Reflexió Ètica de Serveis Socials
Els objectius de la jornada van ser conèixer els comitès d'ètica públics de l'àmbit dels serveis socials d'altres comunitats, aportar diferents visions i perspectives relacionades amb l'ètica en la intervenció en serveis socials, oferir un espai de trobada i intercanvi als professionals de l'àmbit de Catalunya pertanyents al Comitè d'Ètica i als Espais de Reflexió Ètica en Serveis d'Intervenció Social (ERESS) i difondre les experiències en ètica aplicada als serveis.
Jornades, activitats i esdeveniments que inclouen cursos de formació relacionats amb l'ètica i l'àmbit d'afers socials.
Aquest espai recull totes les activitats del Programa de formació adreçades tant al personal dels serveis públics del Departament i la Generalitat, com dels ens local integrats en la xarxa bàsica de serveis socials de responsabilitat pública i els serveis d'iniciativa privada.
L'Institut Borja de Bioètica (IBB) ofereix Cursos d'Iniciació i Fonamentació en Bioètica d'ampli abast professional perquè els alumnes puguin completar la seva formació de grau.
S'inclouen documents generats pel Comitè d'Ètica dels Serveis Socials de Catalunya.
El tractament mediàtic a les xarxes de la informació de persones en situació de vulnerabilitat
Guies, recomanacions, documents de reflexió i informes sobre aquelles qüestions ètiques de caràcter transversal per a tots els àmbits d'intervenció social:
Models de documents per a comitès d'ètica i per a espais de reflexió ètica en serveis d'intervenció social (ERESS):
Memòries del Comitè d'Ètica dels Serveis Socials de Catalunya:
El 12 de juliol de 2010 es va constituir el primer Comitè d'Ètica dels Serveis Socials de Catalunya que té entre les seves funcions prestar a totes les persones implicades en serveis d'intervenció social un assessorament en la presa de decisions en l'àmbit dels serveis socials i actua com a generador de coneixement i de bones pràctiques.
Aquest òrgan, de caràcter multidisciplinari, està format per vocals especialistes en l'àmbit de les ciències humanes i socials, la salut, l'educació, la justícia i la filosofia, persones professionals vinculades als serveis d'atenció directa, persones representants dels col·legis professionals, persones de les entitats d'iniciativa social, així com d'entitats, de caràcter social i mercantil, prestadores de serveis socials i, finalment, persones en representació d'associacions d'usuaris i familiars.
Correu electrònic de contacte: [EMAIL]
Plataforma de difusió promoguda pel Col·legi de Periodistes de Catalunya amb l'objectiu de normalitzar i millorar el tractament de la diversitat cultural als mitjans de comunicació.
L'Institut Català de les Dones posa a disposició de les associacions de dones, ens, locals, universitats, entitats diverses i de tota la ciutadania aquesta eina que permet fer difusió de totes les activitats organitzades, adreçades o relacionades amb les dones que tenen lloc a Catalunya.
Portal de notícies d'actualitat nacional i internacional d'interès per al col·lectiu LGBTI.
La classificació de l'arxiu de notícies és interessant, ja que facilita la localització de temes concrets que poden ser d'interès per a tot tipus de persones usuàries: adopció, art, dret, humor, salut, etc.
Espai virtual de recursos per a les polítiques de joventut de la Direcció General de Joventut del Departament de Treball, Afers Socials i Famílies que ofereix informació sobre cursos, idees per a la tasca quotidiana dels professionals de joventut, convocatòries de subvencions, notícies sobre temes que afecten els joves, normativa i assessorament, entre d'altres serveis.
Espai promogut per l'Instituto de la Mujer que impulsa la participació igualitària d'homes i dones en la societat de la informació.
Portal de notícies en relació a les dones que també dóna accés a entrevistes a personalitats femenines rellevants i a monogràfics sobre temes diversos com salut o ciberfeminisme, entre d'altres.
Portal de la Comissió Europea en anglès i francès amb informació útil per a les persones que vulguin iniciar un procés migratori a qualsevol dels estats membres.
Les dades estan classificades per país i per objectiu migratori, ja sigui investigació, treball, estudis o com a familiar d'una persona estrangera resident a la Unió Europea.
Web de recursos sobre pobresa i inclusió social.
Conté anàlisis, estadístiques, polítiques, enllaços...
Programa informàtic creat per l'Associació Eldy adreçat a persones de la tercera edat o que no tenen facilitat en l'ús d'ordinadors personals i Internet.
Es tracta d'un programari gratuït que converteix qualsevol PC estàndard en un equip accessible i fàcil de fer servir per la gent gran, amb botons i lletres de grans dimensions i accessos directes a les aplicacions més comunes: correu electrònic, Internet, xat, imatges, documents, etc. L'eina està disponible en 22 llengües, entre les quals s'hi inclou el català.
Coalició britànica de persones i organitzacions que demanen al govern britànic i als altres organismes públics prendre mesures concertades per posar fi a la violència envers les dones.
Projecte que reuneix el conjunt dels equipaments cívics de Catalunya.
A través de la Xarxa s'optimitzaran i es coordinaran els recursos per als diferents centres adherits, cosa que permetrà millorar la qualitat dels serveis, enfortir el vincle entre els equipaments cívics i optimitzar recursos.
Es tracta d'un web que fomenta la igualtat d'oportunitats en relació a l'accés a les noves tecnologies de la informació i comunicació.
Web impulsat pel Consell Nacional de Joventut de Catalunya que funciona amb les aportacions directes de tots els joves que s'hi connecten.
Així mateix, ofereix informació sobre associacionisme juvenil i activitats en les que els joves poden participar.
Portal web de la xarxa associativa i de voluntariat de Catalunya impulsat pel Departament de Treball, Afers Socials i Famílies.
Les entitats col·laboradores aporten informació d'actualitat i de qualitat sobre el món associatiu, establint mecanismes de relació i interacció amb la ciutadania.
S'hi poden trobar recursos, formació, actes i activitats organitzades per entitats socials, i, fins i tot, serveis d'assessorament sobre la gestió comunitària, el voluntariat i la participació social.
Sistema de comunicació augmentativa i alternativa per a persones amb autisme o amb barreres de comunicació oral i/o escrita.
Impulsat per la Fundació Orange i la Fundació Dr.
Carlos Elósegui de Policlínica Guipúscoa, permet que la persona usuària pugui comunicar-se amb altres persones mitjançant l'ús de tecnologia tàctil i multimèdia.
Els continguts d'aquest web estan pensats per a joves a partir dels 14 anys i inclou informació i respostes sobre drogues, sexualitat o pantalles.
Ofereix fitxes i cada una conté informació, propostes per actuar i materials especialitzats en format pdf.
Enciclopèdia virtual sobre la cultura lesbiana, gai, bisexual, transsexual i queer més completa del món.
Conté més de 2,2 milions de paraules en gairebé 2.000 entrades sobre literatura, art o ciències socials i informació sobre les contribucions de milers de persones LGBTI que han influït en la societat mitjançant la literatura, les arts, el dret o la política.
Portal web que neix amb la intenció d'oferir un punt de referència a les entitats locals i a les persones immigrants per a què coneguin els diferents serveis i tota la informació d'interès en matèria d'integració.
La llei 12/2007 de serveis socials, a través de l'article 42, estableix que el departament competent en matèria de serveis socials de la Generalitat de Catalunya, ha d'establir un Sistema d'informació social comú, compartit i compartible.
El Departament de Treball, Afers Socials i Famílies ha iniciat el procés de creació del Sistema d'informació social de Catalunya.
Impulsat per la Secretaria General i coordinat pel Gabinet Tècnic, pretén ser un sistema d'informació comú que permetrà l'intercanvi d'informació social.
En aquest espai web podreu trobar informació sobre el desenvolupament del Sistema d'Informació Social de Catalunya.
Resum de les iniciatives i actuacions que s'han dut a terme en el Sistema d'Informació Social de Catalunya l'any 2016.
Resum de les iniciatives i actuacions que s'han dut a terme en el Sistema d'Informació Social de Catalunya l'any 2015.
Resum de les iniciatives i actuacions que s'han dut a terme en el Sistema d'Informació Social de Catalunya l'any 2014.
Resum de les iniciatives i actuacions que s'han dut a terme en el Sistema d'Informació Social de Catalunya l'any 2013.
Resum sobre l'estat del projecte.
Visió global sobre l'estat actual de les principals iniciatives i de les actuacions i els objectius del projecte a curt termini.
Resum de les iniciatives i actuacions que s'han dut a terme en el Sistema d'Informació Social de Catalunya l'any 2010.
Resum de les actuacions i iniciatives que s'han dut a terme en el Sistema d'Informació Social de Catalunya l'any 2009.
Compendi extensiu de les iniciatives dutes a terme l'any 2009, desglossat iniciativa per iniciativa.
Explicació del desenvolupament de les fitxes del projecte, de l'elaboració del pla de desplegament i del pla econòmic.
Definició dels principis rectors del disseny i del model del Sistema d'informació social i identificació i priorització d'iniciatives.
Informació sobre la realització d'entrevistes, l'informe comparatiu internacional i l'elaboració de l'informe de conclusions.
El portal eCatalunya allotja un espai propi sobre el Sistema d'Informació Social, concebut com un instrument de suport i de treball col·laboratiu dels grups de professionals de la Xarxa de Serveis Socials d'Atenció Pública.
El 8 de juny, va tenir lloc a la Casa del Mar de Barcelona la 2a Jornada sobre l'Ètica en els Serveis Socials de Catalunya impulsada pel Comitè d'Ètica dels Serveis Socials de Catalunya i organitzada pel Departament de Treball, Afers Socials i Famílies, la Fundació Campus Arnau d'Escala i l'Observatori d'Ètica Aplicada a l'Acció Social, Psicoeducativa i Sociosanitària.
Més de 200 persones van assistir a la jornada adreçada, preferentment, a professionals membres de Comitès d'Ètica i d'Espais de Reflexió Ètica en Serveis d'intervenció Social, i també a altres persones interessades en formar part.
L'objectiu de l'acte era donar a conèixer els darrers documents de recomanacions elaborats pel Comitè d'Ètica dels Serveis Socials de Catalunya sobre qüestions ètiques de caràcter transversal per a tots els àmbits d'intervenció social.
En el decurs de la jornada també es va presentar l'eina "Repositori sobre casos tractats pels Espais de Reflexió Ètica dels Serveis Socials de Catalunya", de l'Observatori d'Ètica Aplicada de la Fundació Campus Arnau d'Escala.
En la segona part de la sessió es va presentar un treball de cas a partir de la simulació d'un Espai de Reflexió Ètica de Serveis Socials.
El 7 de juny va tenir lloc a la Casa del Mar de Barcelona la III Jornada sobre l'Ètica en els Serveis Socials de Catalunya, impulsada el Comitè d'Ètica dels Serveis Socials de Catalunya i organitzada pel Departament de Treball, Afers Socials i Famílies i l'Institut Borja de Bioètica.
Amb el lema "Participació: desapoderar per apoderar", la trobada va girar enguany entorn la participació de les persones ateses en diferents tipologies de serveis socials, amb la premissa de la participació com condició de possibilitat pel foment de l'autonomia.
Més de 200 professionals van assistir a la jornada que estava adreçada preferentment a professionals membres de comitès d'ètica i d'espais de reflexió ètica en serveis socials (ERESS), i també a altres persones interessades en formar-ne part.
Els objectius de la trobada van ser compartir experiències de participació de les persones ateses en la presa de decisions que les afecta; explicitar les dificultats i els reptes per millorar la participació, i comprometre's, com a professionals, a traslladar alguna bona pràctica als nostres serveis.
La conferència inaugural de la jornada "La participació de les persones ateses en els Serveis Socials" va ser impartida per Anna Novella, experta en drets de la infància i doctora en Filosofia i Ciències de l'Educació de la Universitat de Barcelona.
En el marc de la sessió es van exposar exemples de bones pràctiques de participació per part de professionals i entitats, que es van complementar amb un espai de participació protagonitzat per persones usuàries de recursos dels serveis socials que van aportar el seu testimoniatge i el seu punt de vista dels processos de participació.
La cloenda de la jornada va estar a càrrec del conseller de Treball, Afers Socials i Famílies, Chakir el Homrani, juntament amb la presidenta del Comitè d'Ètica dels Serveis Socials de Catalunya, Begoña Roman.
Per a més informació, consulteu el programa i els enregistraments en vídeo de les intervencions de la jornada.
Programa de la jornada "Participació: desapoderar per apoderar"
El 2 d'octubre se celebra el Dia Internacional de l'Educació Social amb l'objectiu de reconèixer la tasca diària d'aquest col·lectiu i millorar-ne les condicions laborals.
Aquest dia se celebra des del 2009 i el va designar l'Associació Internacional d'Educadors Socials durant el XVII Congrés Internacional de l'Educació Social.
L'objectiu de la jornada és posar de manifest la tasca del col·lectiu per millorar la vida de les persones, l'entorn i la comunitat.
La feina dels educadors i educadores socials es basa a millorar la vida de les persones a través d'intervencions que permetin superar obstacles, en els diferents nivells que componen la societat: inserció social, la família, l'educació i l'àmbit personal.
Amb la voluntat d'oferir als professionals d'afers socials una perspectiva de la diversitat sexual i de gènere, DIXIT Centre de Documentació de Serveis Socials va retransmetre en directe per internet el 29 de setembre la conferència "Diversitat sexual i de gènere".
La xerrada va anar a càrrec de Rodrigo Prieto, que l'any passat va visitar DIXIT per parlar de l'"Abordatge dels rumors en els serveis socials".
Durant la ponència, va presentar les bases de la diversitat sexual i de gènere, va donar a conèixer els principals debats sobre les identitats de gènere i va abordar la necessitat d'aturar la LGBTIfòbia.
Prieto és doctor en Psicologia Social per la Universitat Autònoma de Barcelona (UAB) i llicenciat en Comunicació Social per la Universitat de Santiago de Xile (USACH).
Actualment, és director de Contingut de l'Institut Diversitas, que va cofundar, així com professor col·laborador de la Seinäjoki University of Applied Sciences de Finlàndia.
Durant la conferència, Rodrigo Prieto va fer referència als següents diversos recursos en línia:
En un context de canvis i de complexitat social és important mantenir la cohesió social i fomentar la convivència per fer front als rumors que apareixen sobre les persones immigrades i/o refugiades o bé sobre els ajuts socials i actuacions que gestionen les administracions públiques.
Per aquest motiu, DIXIT Centre de Documentació de Serveis Socials i la Fundació Pere Tarrés van organitzar el 10 d'octubre la conferència "Abordatge dels rumors en els serveis socials", en què es va parlar de conceptes com estereotips, prejudicis i rumors, i del seu funcionament.
També es van identificar alguns dels rumors que circulen sobre les persones immigrades i les persones usuàries dels serveis socials.
Així mateix, es van donar a conèixer algunes eines per qüestionar, aturar i desmuntar els rumors i es va debatre sobre les bones pràctiques es poden aplicar des de la perspectiva dels serveis socials per fer un correcte abordatge.
La conferència va anar a càrrec de Rodrigo Prieto, doctor en Psicologia Social per la Universitat Autònoma de Barcelona (UAB) i llicenciat en Comunicació Social per la Universitat de Santiago de Xile (USACH).
Actualment, Prieto és director de Contingut de l'Institut Diversitas, que va cofundar, i professor de la Facultat de Treball Social i Educació Social Pere Tarrés de la Universitat Ramon Llull (URL), així com professor col·laborador de la Seinäjoki University of Applied Sciences de Finlàndia.
Data: 10 d'octubre de 2019 a Barcelona
Amb aquesta formació de postgrau ofereix una visió actualitzada, interdependent i complexa de la realitat internacional, de les diferents transformacions que s'estan produint, així com dels principals reptes globals compartits.
El Departament de Treball, Afers Socials i Família reconeix com a Formació d'Interès en Serveis Socials (FISS) el curs d'expert universitari en Reptes Globals: Geopolítica, Desigualtats, Medi ambient, Drets humans, Diversitat cultural.
L'organitzen la Fundació Pere Tarrés i la Facultat d'Educació Social i Treball Social de la Universitat Ramon Llull.
Entre l'octubre i el desembre s'impartirà una nova edició.
Amb aquesta formació de postgrau els alumnes adquiriran una visió actualitzada, interdependent i complexa de la realitat internacional, de les diferents transformacions que s'estan produint, així com dels principals reptes globals compartits.
Aquests coneixements els permetran treballar basant-se en una anàlisi que pren en consideració els diferents processos socials, experiències i aprenentatges de diverses realitats internacionals.
Reconeixement de Formació d'Interès en Serveis Socials
El Departament concedeix el reconeixement de Formació d'Interès en Serveis Socials a les activitats de formació continuada que tinguin per objecte contribuir a la gestió i la difusió del coneixement en l'àmbit dels serveis socials i promoure la qualitat de la formació.
El Comitè d'Expertes i Experts en Formació en l'Àmbit de l'Acció Social ha establert els requisits i criteris d'avaluació per a la concessió del reconeixement de les activitats formatives.
Aquest reconeixement es concedeix a les activitats de formació continuada que s'imparteixen en el territori de Catalunya.
Poden sol·licitar-lo les fundacions, les associacions i altres entitats o organismes de naturalesa pública o privada amb personalitat jurídica i que tinguin l'objectiu d'impartir formació.
DIXIT Vic Centre de Documentació de Serveis Socials i el Centre d'Estudis Sanitaris i Socials de la Universitat de Vic van organitzar una conferència per analitzar els discursos dominants sobre l'obesitat que culpabilitzen les dones.
Durant la conferència es va reflexionar entorn del concepte d'epidèmia de l'obesitat, que han posat sobre la taula els recents estudis epidemiològics.
L'acte va anar a càrrec de Geneviève Rail, directora del Simone de Beauvoir Institute de la University of Concordia de Montreal (Canadà) i doctora en kinesiologia, ciències de l'activitat física i sociologia.
Rail és una reconeguda crítica feminista de les institucions relacionades amb el cos i segueix aproximacions postestructuralistes i postcolonials.
La conferència va ser en anglès.
Segona edició del Congrés Internacional per a l'Erradicació de les Violències Masclistes, amb l'objectiu general de reunir a les persones professionals dels circuits de violència masclista, al personal de les Administracions Públiques encarregades d'intervenir en el disseny i l'execució de polítiques públiques amb perspectiva de gènere, a les entitats de dones del territori i al conjunt del moviment feminista català.
Organització: Institut Català de les Dones
L'objectiu de la xerrada és oferir als professionals d'afers socials una perspectiva de la diversitat sexual i de gènere en el seu dia a dia.
Amb la voluntat d'oferir als professionals d'afers socials una perspectiva de la diversitat sexual i de gènere, DIXIT Centre de Documentació de Serveis Socials ha preparat per al 29 de setembre la conferència "Diversitat sexual i de gènere".
L'acte es retransmetrà en directe per internet a través de la plataforma Zoom (és gratuïta però cal inscripció prèvia emplenant el següent formulari ).
La xerrada anirà a càrrec de Rodrigo Prieto, que l'any passat va visitar DIXIT per parlar de l'"Abordatge dels rumors en els serveis socials".
Durant la ponència, presentarà les bases de la diversitat sexual i de gènere, donarà a conèixer els principals debats sobre les identitats de gènere i abordarà la necessitat d'aturar la LGBTIfòbia.
Prieto és doctor en Psicologia Social per la Universitat Autònoma de Barcelona (UAB) i llicenciat en Comunicació Social per la Universitat de Santiago de Xile (USACH).
Actualment, és director de Contingut de l'Institut Diversitas, que va cofundar, així com professor col·laborador de la Seinäjoki University of Applied Sciences de Finlàndia.
Els professionals d'afers socials viuen sovint situacions laborals difícils de gestionar i no sempre tenen els recursos per poder-les afrontar com els agradaria.
Freqüentment també es poden sentir insatisfets per la manca de recursos i la pressió psicològica.
Com a conseqüència poden sorgir disfuncions conductuals, psicològiques i fisiològiques amb repercussions nocives per a les persones i l'organització.
És el que es coneix com a síndrome del burnout (cremat) o d'esgotament professional.
DIXIT Vic ha programat per al 15 d'octubre la conferència "La síndrome de burnout i els professionals de l'àmbit d'afers socials", que es retransmetrà en directe per internet.
Anirà a càrrec d'Assumpció Salat, psicòloga, investigadora, docent i comunicadora en desenvolupament de potencialitats humanes i en l'estudi del desenvolupament de la consciència i la saviesa davant de la vida i en les relacions humanes.
Durant l'acte, Salat exposarà com es manifesta la síndrome del burnout en l'àmbit laboral, i particularment en les professions vinculades a afers socials.
També donarà a conèixer algunes eines per poder-la superar i dirigirà un exercici d'autoconsciència que permetrà als assistents avaluar de manera individual en quin punt d'esgotament professional es troba cadascun d'ells i com les circumstàncies de feina poden afectar-los.
Les places són limitades i cal inscripció prèvia emplenant el següent formulari.
El Dia per l'Alliberament LGBTI (lesbianes, gais, bisexuals, transsexuals i intersexuals), també conegut com a Dia de l'Orgull Gai, és una jornada festiva i reivindicativa amb la qual es demana la plena igualtat jurídica i social per a les persones LGBTI, així com la tolerància per la diversitat d'orientació sexual.
La festa, que se celebra a diverses ciutats del món, commemora els fets que van passar el 28 de juny de 1969 a Nova York, quan la població LGBTI va sortir al carrer arran d'una batuda de la policia al bar gai de Stonewall Inn, situat al bohemi barri de Greenwich Village.
La comunitat LGBTI s'hi va oposar i es va produir un fort enfrontament, que va acabar amb detencions i ferits greus.
La reacció de suport a les persones agredides va ser immediata: milers d'homosexuals, transsexuals i simpatitzants es manifestaren solidàriament, i van contribuir, així, al naixement del Gay Liberation Front.